CELEX: 32015D0655
Language: hu
Date: 2015-04-23 00:00:00
Title: A Bizottság (EU) 2015/655 végrehajtási határozata (2015. április 23.) egy szúnyogok gátlására forgalomba hozott, polidimetilsziloxán alapú formulációt érintő, az 528/2012/EU európai parlamenti és tanácsi rendelet 3. cikke (3) bekezdése alapján elfogadott rendelkezésekről (EGT-vonatkozású szöveg)

25.4.2015   
            
            
               HU
            
            
               Az Európai Unió Hivatalos Lapja
            
            
               L 107/75
            
         A BIZOTTSÁG (EU) 2015/655 VÉGREHAJTÁSI HATÁROZATA
   (2015. április 23.)
   egy szúnyogok gátlására forgalomba hozott, polidimetilsziloxán alapú formulációt érintő, az 528/2012/EU európai parlamenti és tanácsi rendelet 3. cikke (3) bekezdése alapján elfogadott rendelkezésekről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 3. cikke (3) bekezdésére,
   mivel:
   
               (1)
            
            
               2014. május 16-án Belgium felkérte a Bizottságot, hogy az 528/2012/EU rendelet 3. cikke (3) bekezdése értelmében döntsön arról, hogy a szóban forgó, szúnyogok gátlására szolgáló polidimetilsziloxán alapú formuláció az említett rendelet 3. cikke (1) bekezdésének a) pontja szerinti biocid termék-e.
            
         
               (2)
            
            
               A termék forgalomba hozataláért felelős vállalkozás által benyújtott információk szerint a polidimetilsziloxán alapú formuláció vékony szilikonbevonatot képez a víztestek felületén. A szilikonbevonat alacsony felszíni feszültségének köszönhetően a szúnyoglárvák nem jutnak levegőhöz, a nőstény szúnyogok pedig nem tudják petéiket lerakni a víz felszínén, mivel ezt megkísérelve nagy részük megfullad.
            
         
               (3)
            
            
               A polidimetilsziloxán alapú formuláció tehát fizikailag gátolja a szúnyogok szaporodását.
            
         
               (4)
            
            
               Az 528/2012/EU rendelet 3. cikke (1) bekezdésének a) pontja értelmében csak azok a termékek tekinthetők biocid terméknek, amelyek rendeltetése, hogy károsító szervezeteket a tisztán fizikai vagy mechanikai ráhatáson kívüli bármely módon elpusztítson, elriasszon, ártalmatlanná tegyen, hatásuk kifejtésében megakadályozzon vagy azokkal szemben más gátló hatást fejtsen ki.
            
         
               (5)
            
            
               Az ebben a határozatban előírt intézkedések összhangban vannak a Biocid Termékek Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A víztestek felületén alacsony felületi feszültségű szilikonbevonatot képező, szúnyogok gátlására alkalmas, és ebből a célból forgalomba hozott polidimetilsziloxán alapú formuláció nem tekinthető az 528/2012/EU rendelet 3. cikke (1) bekezdésének a) pontja értelmében vett biocid terméknek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2015. április 23-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 167., 2012.6.27., 1. o.